Dhemit Nguntal Dhuwit --Yogyakarta: LeutikaPrio, 2018 viii + 84 hlm.; 13 × 19 cm Cetakan Pertama, Juli 2018 Penulis Kurator Pemerhati Aksara Desain Sampul Tata Letak : Agus Pramono, Aminoedin Aming, dkk. : Heru Mugiarso : Mash : Anwar : Aziz A Rifai Jl. Wiratama No. 50, Tegalrejo, Yogyakarta, 55244 Telp. (0274) 625088 email: Hak cipta dilindungi oleh undang-undang. Dilarang memperbanyak sebagian atau seluruh isi buku ini tanpa izin dari penerbit. ISBN 978-602-371-606-7 Dicetak oleh Penerbit LeutikaPrio Isi di luar tanggung jawab penerbit & percetakan.
Atur Pambagya Kurang luwih wus limang taun umure gerakan Puisi Menolak Korupsi . Gerakan moral migunakake media sastra sing tak gagas bebarengan adimas Sosiawan Leak (penyair lan dramawan saka Solo) iku wus lumaku nganti adoh parane. Programe awujud kegiatan kang maneka warna. Puisi Tolak Korupsi wis ngrambah 6 nganti meh 7 jilid buku nganggo tema sing gayut karo penolakan marang tindak korupsi. Ewadene kang nulis mulai bocah sekolah nganti penyair nasional. Roadshow PMK wis ngluwihi sèket kutha ing Indonesia. Program seminar, workshop, lan pagelaran seni dadi bukti lan asil gerakan penolakan marang kejahatan luar biasa sing ngalami ekskalasi ana ing negara iki. Tanggapan positif lan kerja sama karo KPK sansaya nguatake tekad lan niat menawa korupsi kudu lunga saka negeri iki. Nanging apa mung tekan samene? Apa puisi sing nyuaraake penolakan marang korupsi mung bisa dinikmati dening para panganggo basa nasional? Mula aku banjur mikir kepriye yen puisi menolak korupsi uga ditulis nggunakake basa ibu, yaiku basa Jawa. Basa ibu nyatane isih dianggep penting ing masyarakat lan dienggo ana sadengah panggonan ing saben dinane, utamane ing tlatah lokal ing Indonesia. Ana ing budaya Jawa dikenal minangka istilah geguritan, yaiku puisi nganggo basa Jawa. Kanggo penulis sastra Jawa sing nulis puisi nganggep gurit minangka genre sastra kang cocok kanggo ngungkapake saka grenengan nganti pasemon marang kahanan kasebut. Uga bisa digunakake kanggo ngungkapake pesen-pesen iii
filosofi. Lan aja lali idep-idep melu nguri-uri sastra Jawi. Sawetara kuwi, para panggurit kang nyumbang karyané ana ing antologi iki sebagian kalebu penyair sing wus biasa nulis nganggo basa nasional. Nanging, amarga "panggilan nurani" lan duwe pepinginan ngreksa basa ibu, mula uga nyuksesake gerakan nolak korupsi, banjur dheweke uga nulis puisi basa Jawa. Antarane ana penyair asli wong Jawa nanging wus manggon ing Jakarta. Sawetara uga minangka wakil subkultur kanthi ciri khase, kayata Aming Aminuddin kanthi gaya jawa Timuran, Agustav Triono kanthi gaya Banyumasan. Ana uga penyair wanita sing wus nikah dudu karo pria Jawa nanging isih pengin nguri-nguri budaya Jawa, yaiku Julia Daniel Kotan. Kenapa irah-irahan antologi geguritan iki aran Dhemit Nguntal Dhuwit? Dhemit iku aran liya saka setan utawa lelembut. Luwih saka iku, laku dedhemitan asring digunakake marang tindakan sesidheman, yaiku meneng-menengan. Ora ana siji wong kang weruh. Korupsi itu umume dilakoni kanthi sesidheman alias nglimpekake liyan uga aja nganti ana sing weruh lan oleh-olehane rupa dhuwit kang panas utawa haram. Apresiasi lan atur panuwun dumateng para penyair kang wus nyumbang geguritan kanggo ngisi antologi iki. Sanadyan iki mung antologi sederhana muga bisa paring sumbangsih marang gerakan Puisi Menolak Korupsi ing Indonesia. Nunggal ati, nolak korupsi! Semarang, Juli 2018 Kurator Heru Mugiarso iv
Daftar Isi Atur Pambagya ... iii AGUS PRAMONO Nalika Korupsi Dudu Aib ... 3 Lelagu Ironi Para Koruptor ... 5 Aja Mandeng Foto Ibumu ... 7 AMING AMINOEDHIN Elinga Tembe Mburi ... 11 Sapa Dadi Dhalange ... 13 Omongan Sapi ... 14 Tembe Mburi ... 16 AGUSTAV TRIONO KO...RUP...TOR ... 19 Neng Tumetese Banyu Udan ... 20 Crita Negeriku ... 22 Njur Apa Sing Arep Tek Gurit? ... 23 DENIS HILMAWATI Ngunduh Wohing Pakarti... 27 Saiki Musim Apa? ... 28 Kriwikan Dadi Grojogan ... 29 v
ELY WIDAYATI Luhku Netes ... 33 Larasen Urip Iki ... 35 Batinku Nangis ... 37 Nalika ... 39 H. M. SASTRODIKROMO Gurit Tolak Balak Rasuah ... 43 Dongeng Iwak ing Segara ... 45 Dhemit Nguntal Dhuwit ... 46 Gesang Ingkang Barokah ... 47 JULIA DANIEL KOTAN Bathos Rencang Bupati Ingkang Korupsi ... 51 Mafia Dadi Raja ... 53 Bocah Cilik Pingin Dadi Koruptor ... 55 RINI TRI PUSPOHARDINI Ratu Julig ... 59 Koruptor ... 61 SUS S HARDJONO Zamane Wis Bubrah ... 65 Sang Duratmaka ... 67 Para Durjana ... 69 Urip Mung Mampir Korupsi ... 71 vi
AGUS PRAMONO
Nalika Korupsi Dudu Aib iki pancen negeri cuilan surga meh apa wae isa dadi tambang ; alame, alase, hukume rakyate, pejabate sing paling penting, hahaha padha ngertine ibarat kaya raja mabuk sumpah jabatan sing mbiyen diomongna. jarene mung ukara diwaca uga mung diluk yen saiki wis lali jenenge ya wong lali, yaopo didakwa korupsi, mung ngakak apa buktine, jarene praduga ora salah, diplintir pengacara sing paling larang, disewa dibayar larang tapi gratis nggawe duwit hasil korupsine 3
begundhale, dikumpulna siap dadi pager gawe dheweke ubah hukume, yen perlu ganti, buyarna lembaga antirasuah jeblosna nang bui sing mbuka aib yen terbukti dadi terdakwa ah, sepurane wahai rakyat sing pemurah iku kabeh mung khilaf Mojokerto, 30032017 4
Lelagu Ironi Para Koruptor ing sawijine waktu ana kaum kaya priyayi klimis, necis sing mbiyen tau dadi harapan bangsa tapi nalika dadi raja cilik nduwe panggonan empuk, keblinger berangasan berubah kongkalikong bolak-balik kongkalikong dadi penggarong lan harapan bangsat rakyat kuwi mung ukara, tembung obyek eksplorasi lan eksploitasi deweke maca rakyat - ora ana liyane mung nggolek bahan nggawe lelucon ing sak antarane wis, ngguyu wae sing kemekel aja lali karo nyekel weteng 5
ing panggonanku mbiyen wong mabuk gegarane oplosan alkohol lan alkepayang dheweke malah nggawe modhel sing luwih anyar mabuk gegarane oplosan duwit karo jabatan! aku ora perlu mbengok kenceng utawa nyanyi balada bab kisah ironi para koruptor akibat keropose fungsi otak lan ati kuping mata sing ora fungsi sak mestine Mojokerto, 26032017 6
Aja Mandeng Foto Ibumu Ana ibu sepuh nduwe gurat alus jutaan cerita ing keriput wajahe tangi ing tengah wengi maeng awan kaya disamber bledeg mari kewaca kaca ngarep koran, ana gambar anake jelas nggegles, mesem judule uga kewaca "terduga nilap uang rakyat" cacahe ketok waduh angel dipercaya apa iku, iku tah nyatane pirang tahun ora ngabari kabeh diwakili karo dhuwit, dhuwit, dhuwit tapi dhuwitmu kok panas! kangen si ibu wis kadhung teyeng kalut sing ngelarani ; tambah ngelambrak 7
kaya morat-marit isi dunya ati wong tuwa sing kelu tambah akut banyu wudlu kecampur luh sing mili ajur remuk khusyuk si ibu rumangsa dusa, gagal ndidik getun sing mbongkot nyubles relung ulu batin masiya dudu hasil didikane tapi kedadean! angel dipikir kadohan ndik njaba wates pikire ora kuat mbendung banjir ; luh wis pedhot salah sawiji pahala abadi saka anak sing ngabekti Mojokerto, 21032017 8